Waarskuwing vir swaar reën in suidooste - Omgewing - Republikein
Wednesday, December 01st, 07:27:20
Waarskuwing vir swaar reën in suidooste
19 October 2021 | Omgewing
Die Namibiese weerkantoor waarsku teen swaar reën wat Donderdagaand oor die suidoostelike dele van die land kan val. Inwoners van dié gebiede word aangeraai om die nodige voorsorg te tref.
Volgens die weerkantoor moet daar môre ook teen sterk winde in die binneland gewaak word, terwyl koel temperature teen môre namiddag verwag kan word. Koel lug sal vanaf die Weste van die land inbeweeg.
Gedeeltelik bewolkte en koel tot warm weer kan môre in die verre weste verwag word, elders sal dit gedeeltelik bewolk en koel tot baie warm wees, sê die weerkantoor. Enkele tot geïsoleerde donderbuie sal oor die suidoostelike helfte van die binneland voorkom.
Verspreide donderbuie sal waarskynlik oor die Otjozondjupa-streek voorkom, asook op plekke in die Khomas-streek. 'n Vars tot sterk noordoostelike tot weste-wind, wat koud kan wees, sal in die binneland waai.